stanford-oval/wikipedia huggingface dataset:
Fräntilä

| Fräntilä |
| --- | --- |
 Fräntilä
 Koordinaatit: 63°18.488′N, 23°04.218′E 
Valtio:  Suomi
Maakunta:  Etelä-Pohjanmaa
Kunta:  Kauhava
Entinen kunta:  Kortesjärvi
Hallinto:  
 – Asutustyyppi:  kylä
Aikavyöhyke:  UTC+2
 – Kesäaika:  UTC+3
Postinumero:  62430
Infobox OKVirheellinen NIMI-arvo: 
Fräntilä on kylä Kauhavan kaupungissa Etelä-Pohjanmaalla, entisen Kortesjärven kunnan alueella. Kortesjärven kirkonkylästä on Fräntilään noin 5 kilometriä. Kylän perinteiset elinkeinot ovat maanviljely ja karjanhoito. Fräntilässä sijaitsee myös kuuluisa Fräntilän silta. Fräntilä kuuluu myös samaan postinumeroalueeseen Porkholman, Ylikosken, Mäkelän, Kellarinevan, Tuhkasaaren, Salon, ja Mirkunmäen kanssa joka on 62430 Peltotupa.
François Sagat

| François Sagat |
| --- | --- |

Henkilötiedot
Syntynyt: 5. kesäkuuta 1979  Cognac 
Aiheesta muualla
francoissagat.com
IMDb
François Sagat (s. 5. kesäkuuta 1979 Cognac, Charente, Ranska) on slovakki ja pornonäyttelijä, joka esiintyy homo- ja bipornoelokuvissa. Sagatin tunnusmerkkejä ovat lihaksikas vartalo, eksoottinen maskuliininen ulkonäkö, sekä erikoinen koko päänahan peittävä tatuointi. Erotiikan lisäksi Sagat on toiminut muotimallina sekä näytellyt elokuvissa L.A. Zombie, Man at Bath ja Saw VI.
Filmografia

Man at Bath (ransk. Homme au bain, 2010)
L.A. Zombie (2010)
Saw VI (2009)
Titan Media
Funhouse (2008)
Stretch (2007)
Folsom Leather (2007)
Shacked Up (2007)
H2O (2007)
SPY Quest 3 (2007)
Breathless (2007)
Folsom Filth (2007)
Aiheesta muualla

Wikimedia Commonsissa on kuvia tai muita tiedostoja aiheesta .
François Sagat'n verkkosivut (Arkistoitu – Internet Archive)
François Sagat Internet Movie Databasessa (englanniksi)
François Sagat Myspacessa (englanniksi)
Ghost Story Games

| Ghost Story Games |
| --- | --- |
Perustettu:  2017
Perustaja:  Ken Levine
Toimiala:  videopeliteollisuus
Emoyhtiö:  Take-Two Interactive
Kotisivu:  www.ghoststorygames.com
Infobox OKVirheellinen NIMI-arvo: 
Ghost Story Games on videopelejä kehittävä yritys, joka on entisen Irrational Gamesin seuraaja.
Yhtiöllä ei ole vielä julkaistuja pelejä.
Yhtiö käsittelee uudelleen nimeämistä "tuoreena alkuna".
Vuoden 2022 alussa Bloomberg raportoi yrityksen ensimmäisen pelin jääneen "kehityshelvettiin". Studion aikomuksena oli julkaista pieni konseptitodistus "kerronnallisista Legoista" loppuvuodesta 2017. Konsepti oli monimutkainen ja tavoitteet kasvoivat AAA-pelien mittasuhteisiin, mutta kehitysryhmä oli alussa "budjettipelin" luokkaa. Osa kriitikistä kohdistuu Ken Levinen johtamistapaan. Levine on tunnettu tavasta hylätä kuukausien töitä.
Aiheesta muualla

Yrityksen kotisivut (englanniksi)
Geoff Platt

| Geoff Platt |
| --- | --- |

Henkilötiedot
Syntynyt: 10. heinäkuuta 1985 (ikä 39) Toronto, Ontario, Kanada
Kansalaisuus:  kanadalainen valkovenäläinen
Jääkiekkoilija
Pelipaikka:  keskushyökkääjä / vasen laitahyökkääjä
Maila:  vasen
Pituus:  176 cm
Paino:  82 kg
Seura
Seura:  Tappara
Sarja:  SM-liiga
Pelinumero:  15
Pelaajaura
Pääsarjaura:  2005–
Aik. seurat:  Atlantic City Boardwalk Bullies (ECHL) Syracuse Crunch (AHL) Columbus Blue Jackets (NHL) Portland Pirates (AHL) Anaheim Ducks (NHL) Dinamo Minsk (KHL) Ilves (SML) Lokomotiv Jaroslavl (KHL) Växjö Lakers HC (SHL) TsSKA Moskova (KHL) Jokerit (KHL) Avtomobilist Jekaterinburg (KHL) Salavat Julajev Ufa (KHL) JYP (SML)
Geoffrey Joseph Platt (s. 10. heinäkuuta 1985 Toronto, Ontario, Kanada) on kanadalainen jääkiekkohyökkääjä, jolla on ollut vuodesta 2012 myös Valko-Venäjän kansalaisuus. Hän pelasi kaudella 2022–2023 SM-liigajoukkue Tapparassa.
Platt meni naimisiin tamperelaisen Mian kanssa kesäkuussa 2015, ja he asuvat kesät Tampereella.
Pelaajaura

Platt pelasi juniorina OHL-liigan North Bay Centennialsin, Saginaw Spiritin ja Erie Ottersin joukkueissa. Hän teki hyvin pisteitä OHL:ssä, mutta häntä ei kuitenkaan ole koskaan varattu NHL:ään. Hockey's Future -sivuston arvion mukaan NHL:n kykyjenetsijät pitivät häntä liian pienikokoisena.
NHL-kokemusta Plattilla on 41 ottelun verran Columbus Blue Jacketsista ja 5 ottelun verran Anaheim Ducksista. Blue Jacketsissa hän teki neljä maalia ja antoi kymmenen maalisyöttöä; tuolloin hän pelasi muun muassa Rick Nashin ja David Výbornýn keskushyökkääjänä. Ducksissa Platt jäi pisteittä.
Platt pelasi kauden 2008–2009 SM-liigassa Tampereen Ilveksessä. Verotusteknisistä syistä Platt liittyi joukkueeseen vasta lokakuussa ja pelasi alkukauden valkovenäläisessä Dinamo Minskissä KHL-liigassa. Plattia paikkasi alkukauden Ilveksessä Colby Genoway, joka siirtyi lokakuussa Allsvenskanin Mora IK:hon.
Ilveksessä pelatun kauden jälkeen Platt palasi vuonna 2009 Dinamo Minskiin. Platt siirtyi joulukuussa 2013 Minskistä Lokomotiv Jaroslavliin kevääseen 2016 jatkuvalla sopimuksella.
Kaudeksi 2014–2015 Platt siirtyi KHL-joukkue TsSKA Moskovaan, jossa vietti aina kevääseen 2016 asti. Kesällä 2016 Platt solmi vuoden mittaisen sopimuksen SHL-seura Växjö Lakersin kanssa, mutta palasi takaisin TsSKA:n riveihin kaksivuotisella sopimuksella joulukuussa 2016.
Heinäkuussa 2018 Platt solmi vuoden mittaisen sopimuksen KHL-seura Jokereiden kanssa.
Kaudeksi 2022–2023 Platt palasi SM-liigaan tekemällä vuoden mittaisen sopimuksen JYPiin. Hän teki siellä 18 pelaamassaan runkosarjaottelussa tehot 2+4=6, kunnes Plattin sopimus purettiin yhteisymmärryksessä marraskuussa 2022. Jo samana päivänä Tappara tiedotti tehneensä Plattin kanssa loppukauden 2022–2023 kattavan sopimuksen.
Pelaajaura > Maajoukkuepelit

| Mitalit> Maa:  Kanada.Miesten jääkiekko.Alle 18-v. MM-kilpailut  | Mitalit> Maa:  Kanada.Miesten jääkiekko.Alle 18-v. MM-kilpailut  | Mitalit> Maa:  Kanada.Miesten jääkiekko.Alle 18-v. MM-kilpailut  | Maa:  Kanada> Miesten jääkiekko. |
| --- | --- | --- | --- |
|  Kultaa | Venäjä 2003 | jääkiekko |  |
Platt edusti Kanadaa vuoden 2003 U18 MM-turnauksessa, jossa teki pelaamassaan seitsemässä ottelussa kolme maalia. Pelattuaan useita vuosia Dinamo Minskissä, Platt sai Valko-Venäjän kansalaisuuden ja edusti ensimmäistä kertaa uutta kotimaataan vuoden 2014 MM-kotikisoissa.
Frederic Chiu

Frederic Chiu (s. 20. lokakuuta 1964) on yhdysvaltalainen pianisti. Hän opiskeli Indianan yliopistossa ja Juilliard Schoolissa, joista jälkimmäisessä häntä opetti Abbey Simon. Hän asui kaksitoista vuotta Ranskassa. Hän on levyttänyt muun muassa Sergei Prokofjevin koko soolopianotuotannon.
Aiheesta muualla

Viralliset sivut (Arkistoitu – Internet Archive) (englanniksi)
Frederic Chiu Bach-cantatas.comissa (englanniksi)
Fredrik Bremberg

| Fredrik Bremberg |
| --- | --- |

Henkilötiedot
Syntynyt: 21. kesäkuuta 1973 (ikä 51) Tukholma
Kansalaisuus:   Ruotsi
Jääkiekkoilija
Lempinimi:  Fred, Linkan
Pelipaikka:  hyökkääjä
Maila:  vasen
Pituus:  183 cm
Paino:  92 kg
Pelaajaura
Pääsarjaura:  1990–2013
Seurat:  Djurgården (SEL/Allsvenskan) Edmonton Oilers (NHL) Hamilton Bulldogs (AHL) Davos (NLA) Malmö Redhawks (SEL) Jokerit (SML) HV71 (SEL)   Timrå IK (SEL)
NHL-varaus:  55. varaus, 1991 New Jersey Devils
Per Fredrik Bremberg (syntyjään Per Fredrik Lindquist; s. 21. kesäkuuta 1973 Västertälje, nyk. Södertälje, Ruotsi) on entinen ruotsalainen jääkiekkoilija.
New Jersey Devilsiin varasi Brembergin vuoden 1991 NHL:n varaustilaisuuden kolmannella kierroksella numerolla 55. Hän pelasi NHL:ssä kahdeksan ottelua ilman tehopisteitä kaudella 1998–1999 Edmonton Oilersissa.
Fredrik Bremberg oli Elitserienin paras pistemies kaudella 2006–2007 ja pistepörssin kakkonen 2008–2009. Bremberg johtaa kaikkien aikojen pistepörssiä Ruotsin mestaruussarjassa Elitserienissä tehoin 206+375=581. Hän vei ennätyksen Jörgen Jönssoniltä 29. tammikuuta 2009 — vain kymmenen päivää sen jälkeen kun Jönsson oli ottanut sen nimiinsä.
Kaudella 2009–2010 Bremberg pelasi Jokereissa SM-liigassa. Kaudeksi 2010–2011 hän siirtyi Elitserieniin HV71-joukkueeseen. Bremberg teki HV71:ssä 25 pistettä, mutta hän sai potkut kauden 2011–2012 alkupuolella, syyskuun lopussa. Tämän jälkeen hän harjoitteli Djurgårdenin juniorijoukkueen kanssa, kunnes teki marraskuussa sopimuksen Timrån kanssa. Timråssa hän pelasi loppukauden aikana 23 ottelua runkosarjassa ja teki niissä 10 pistettä. Karsintasarjassa Bremberg oli Timrån parhaimpia pelaajia ja teki yhdeksässä pelissä kahdeksan pistettä. Kauden jälkeen hän siirtyi takaisin Djurgårdeniin, joka oli tippunut Allsvenskaniin. Bremberg lopetti jääkiekkouransa kauden 2012–2013 jälkeen.
Saavutuksia ja palkintoja

Ruotsin mestaruus, Djurgårdens IF (1990–1991)
Rinkens riddare 2006
Guldhjälmen 2007
Elitserienin paras pistemies kaudella 2006–2007
Elitserienin kaikkien aikojen eniten pisteitä tehnyt pelaaja
Aiheesta muualla

Fredrik Bremberg The Internet Hockey Databasessa (englanniksi)
Fredrik Bremberg Elite Prospects. Everysport Media Group AB. (englanniksi)
Fredrik Bremberg on Legends of Hockey
DIF Hockeys spelarinfo om Bremberg (Arkistoitu – Internet Archive)
Fredensborgin linna

Fredensborgin linna
Fredensborgin linna (tansk. Fredensborg Slot) on kuninkaallinen linna Tanskan Fredensborgissa, pohjoisessa Själlannissa. Se sijaitsee Esrumin järven rannalla. Linna toimii Tanskan kuningasperheen kevät- ja syysresidenssinä, ja se on kuninkaallisista linnoista kuningasperheen useimmin käyttämä. Linnassa järjestetään myös usein valtiovierailuja sekä muita kuninkaallisia tapahtumia.
Linnan rakennutti Tanskan kuningas Fredrik IV ranskalaissävytteiseen barokkityyliin 1700-luvun ensimmäisellä puoliskolla. Myöhemmin linnaan on tehty useita uudistustöitä. Linnan puutarhat kuuluvat puolestaan Tanskan suurimpiin historiallisiin puutarhoihin. Puutarhojen nähtävyyksiin lukeutuu muun muassa Nordmandsdalen, jossa on esillä noin 70 veistosta norjalaisista ja färsaarelaisista maanviljelijöistä ja kalastajista.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa Fredensborgin linnasta Tanskan linnahallinnon sivuilla (tanskaksi) (englanniksi)
GEHA Field at Arrowhead Stadium

| GEHA Field at Arrowhead Stadium |
| --- | --- |

Rakennuksen tiedot
Sijainti:  Kansas City, Missouri
Koordinaatit:  39°2′56″N, 94°29′2″W
Rakennustyöt aloitettu:  11. heinäkuuta 1968
Avattu:  12. elokuuta 1972
Remontoitu:  1991, 1994, 2007–2010
Laajennettu:  1995, 1997
Kenttä:  Latitude 36 Bermuda Grass
Käyttäjät
 Kansas City Chiefs (1972–)   Kansas City Wizards (1997–2007) 
Katsojakapasiteetti
 76 416 
Lisää rakennusartikkeleitaArkkitehtuurin teemasivulla
GEHA Field at Arrowhead Stadium, tai usein vain Arrowhead Stadium, on urheilustadion Kansas Cityssa. Stadionin pääkäyttäjä on NFL-seura Kansas City Chiefs. Stadionille mahtuu 76 416 katselijaa. Stadionin rakennustyöt aloitettiin 11. heinäkuuta 1968. Ensimmäinen ottelu stadionilla pelattiin 12. elokuuta 1972, kun Chiefs kohtasi St Louis Cardinalsin. Stadion on remontoitu useasti valmistumisensa jälkeen. Nykyisen nimensä se sai vuonna 2021, jota ennen se tunnettiin vain Arrowhead Stadiumina.
Georg Strömberg

| Georg Adolf Strömberg |
| --- | --- |
 Georg Strömberg.
Henkilötiedot
Syntynyt: 6. syyskuuta 1823 Helsinki, Suomen suuriruhtinaskunta
Kuollut: 31. tammikuuta 1906 (82 vuotta) Helsinki
Kansalaisuus:   Suomi
Ammatti:  Insinööri
Vanhemmat:  Johan Adolf Strömberg ja Antoinette Agricola
Georg Adolf (G. A.) Strömberg (6. syyskuuta 1823 Helsinki – 31. tammikuuta 1906 Helsinki) oli suomalainen upseeri ja insinööri, joka toimi Suomen valtion rautateiden ensimmäisenä pääjohtajana vuosina 1862–1903. Tuona aikana rakennettiin lähes koko Suomen rataverkko.
Nuoruus

Strömbergin vanhemmat olivat tunnettuun kauppiassukuun kuulunut Helsingin oikeuspormestari ja laamanni Johan Adolf Strömberg sekä Antoinette Agricola. Hän kävi Haminan kadettikoulun vuosina 1838–1844 ja palveli sitten ensin vänrikkinä 6. kevyessä tykistöpatteristossa 1844–1847 ja vuodesta 1847 lähtien luutnanttina sotilaallisesti järjestetyssä tie- ja vesikulkulaitosten insinöörikunnassa (joka oli osa Tie- ja vesikulkulaitosten johtokuntaa). Strömberg ylennettiin 1857 kapteeniksi ja 1861 everstiluutnantiksi.
Ura Rautatiehallituksessa

Vuonna 1849 Strömberg sai määräyksen tutkia mahdollisuutta rakentaa rautatie Helsingistä eteläiseen Hämeeseen. Kun päätös Helsingin ja Hämeenlinnan välisen radan rakentamisesta tehtiin, hänet nimitettiin 1858 rakennustyötä johtaneen Knut Stjernvallin apulaiseksi. Tämän Suomen ensimmäisen rautatien valmistuttua maaliskuussa 1862 Strömberg nimettiin sen vt. päälliköksi. Hänen virkansa vakinaistettiin vuonna 1871. Tie- ja vesikulkulaitosten ylihallituksen alaisena rautatiepäällikkönä hän sai johdettavakseen myös Suomen muut ratayhteydet sitä mukaa kun ne valmistuivat, tosin viraston johtosääntö ei jättänyt rautatiepäällikölle paljoakaan itsenäistä toimivaltaa. Strömberg oli myös Riihimäen-Pietarin ratarakennuksen piiri-insinöörinä 1868–1870.
Rautatiepäällikön kansliasta muodostettiin vuonna 1877 itsenäinen virasto, Rautatiehallitus, ja Strömberg nimitettiin sen ensimmäiseksi pääjohtajaksi. Hän oli tiettävästi pidetty valtion rautateiden henkilökunnan keskuudessa. Strömbergin koko nelikymmenvuotisen johtajakauden aikana Suomeen rakennettiin 3 000 kilometriä rautateitä ja kalusto modernisoitui suuresti. Hän jäi eläkkeelle vasta 80-vuotiaana, minkä jälkeen rautatiehallituksen johto venäläistettiin osana sortovuosien yhtenäistämispolitiikkaa. Strömberg sai 1872 valtioneuvoksen ja 1886 todellisen valtioneuvoksen arvonimen. Hän oli vuodesta 1874 Helsingin kaupunginvaltuuston jäsenenä. Strömberg osallistui vuonna 1873 Rautatievirkamiesliiton perustavaan kokoukseen.
Herbert Simon

| Herbert Simon |
| --- | --- |

Henkilötiedot
Syntynyt: 15. kesäkuuta 1916
Kuollut: 9. helmikuuta 2001 (84 vuotta)
Koulutus ja ura
Tutkinnot:  Chicagon yliopisto
Väitöstyön ohjaaja:  Henry Schultz ja Harold Lasswell
Instituutti:  Kalifornian yliopisto, Berkeley Illinois Institute of Technology  Carnegie Mellon -yliopisto
Oppilaat:  Pierre-Jacques Courtois
Tutkimusalue:  Politiikan tutkimus
Palkinnot:   Nobelin taloustieteen palkinto Turing-palkinto
Herbert Alexander Simon (15. kesäkuuta 1916 Milwaukee, Wisconsin – 9. helmikuuta 2001) oli Nobel-palkittu yhdysvaltalainen tutkija, joka keskittyi pitkällä urallaan niin taloustieteeseen, tietojenkäsittelytieteeseen, hallintotieteeseen, kognitiiviseen psykologiaan kuin filosofiaankin. Hänen yhdistävä kiinnostuksen kohteensa näissä kaikissa oli ihmisten päätöksenteko ja ongelmien ratkaisuprosessit.
Elämä

Simon syntyi Milwaukeessa Wisconsinissa vuonna 1916. Hän suoritti B.A.-tutkinnon valtiotieteistä Chicagon yliopistossa vuonna 1936 ja väitteli tohtoriksi samasta yliopistosta vuonna 1943. Simon työskenteli Kalifornian yliopistossa Berkeleyssä, Illinoisin teknillisessä yliopistossa ja vuodesta 1949 Pittsburghissa Carnegie Mellon -yliopiston professorina.
Palkintoja

1969 Hänet palkittiin Amerikan psykologisen yhdistyksen palkinnolla.
1975 Hän sai myös Turing-palkinnon yhdessä Allen Newellin kanssa.
1978 Hänet palkittiin Nobelin taloustieteen palkinnolla organisaatioiden päätöksentekoa koskevista tutkimuksistaan.
1986 Hän vastaanotti Yhdysvaltain kansallisen tieteen ansiomitalin.
1988 Hän sai ORSA:n John von Neumannin palkinnon.
1995 Hänet palkittiin tutkimuksistaan tekoälyn parissa.
Julkaisuja

Simon julkaisi urallaan satoja artikkeleita ja kymmeniä kirjoja, joihin on myöhemmin viitattu laajalti.
Julkaisuja > Kirjoja

(1947) Administrative Administrative Behavior: A Study of Decision-Making Processes in Administrative Organizations. Organisaatiotutkimuksen klassikoita, joista on julkaistu neljä eri versioita, viimeisin vuonna 1997. ( Teos on ilmestynyt suomeksi nimellä Päätöksenteko ja hallinto)
(1957) Models of Man, John Wiley. Käsittelee matemaattisia malleja ihmisten käyttäytymisestä.
(1958) Organizations. Yhteistyössä James G Marchin ja Harold Guetzkowin kanssa.
(1977) Models of Discovery : and other topics in the methods of science.
(1979) Models of Thought, Volumes 1 and 2.
(1982) Models of Bounded Rationality, Volumes 1 and 2.
(1983) Reason in Human Affairs
(1991) Models of My Life BasicBooks.
(1996) The Sciences of the Artificial
(1987) Scientific Discovery: computational explorations of the creative processes. Yhteistyössä Pat Langleyn, Gary Bradshaw:n ja Jan Zytkowin kanssa.
(1997) An Empirically Based Microeconomics.
(1997) Models of Bounded Rationality, Volume 3.
Aiheesta muualla

Wikimedia Commonsissa on kuvia tai muita tiedostoja aiheesta .
Herbert Simon Collection: Full-text digital archive
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
Germania (henkilöitymä)

Philipp Veitin Germania-maalaus vuodelta 1848.
Germania on Saksan ja saksalaisten henkilöitymä. Hänet yhdistetään yleisesti romantiikan aikakauteen ja vuoden 1848 vallankumouksiin, vaikka hahmoa on käytetty myöhemminkin muun muassa keisarillisessa Saksassa. Germania kuvataan yleensä vankaksi naiseksi jolla on pitkät, leveät, punertavan vaaleat hiukset ja haarniska. Hän kantaa usein Reichsschwertiä eli valtakunnanmiekkaa ja keskiaikaista kilpeä, jossa on Saksan kansallisvärit ja keisarillinen kotka. Lisäksi hänet nähdään joskus myös kantamassa Pyhän saksalais-roomalaisen keisarikunnan kruunua. Germania kuvataan yleisimmin nykyisen Saksan lipun väreissä (musta-puna-kultaisena), mutta vuosien 1871 ja 1918 aikana käytettiin Saksan keisarikunnan lipun värejä (musta-valko-punaisia).
Flatus (yhtye)

| Flatus |
| --- | --- |

Tiedot
Toiminnassa:  1978–1983
Tyylilaji:  Suomirock
Kotipaikka:   Helsinki, Suomi
Laulukieli:  suomi
Entiset jäsenet:  Ile Nieminen, laulu  Markku Mutru, kitara ja laulu  Tote Hatakka, koskettimet ja taustalaulu  Anssi Salminen, basso  Kinde Leskinen, rummut 
Infobox OKNimi-testi OK: 
Flatus oli 1980-luvun alussa vaikuttanut, Helsingin Maunulaan voimakkaasti identifioitunut suomenkielistä rock-painotteista musiikkia esittänyt yhtye. Flatuksen single "Daisy Love" nousi Suomen virallisen singlelistan neljänneksi vuonna 1981, mutta yhtyeen lopullinen läpimurto jäi toteutumatta.
Flatuksen tunnetuimpaan kokoonpanoon kuuluivat Ilkka "Ile" Nieminen (laulu), Markku Mutru (kitara ja laulu), Tote Hatakka (koskettimet), Anssi Salminen (basso) ja tuolloin vielä teini-ikäinen Kinde Leskinen (rummut).
Radio Helsingin haastattelussa maaliskuussa 2016 Kärtsy Hatakka kertoi veljensä Toten alun perin perustaneen yhtyeen uuden aallon hengessä, mutta aluksi kysymys oli vain "jamimeiningistä". Sellaiseksi kaikki olisi Hatakan mukaan jäänytkin, kunnes Maunulasta löytynyt Nieminen toi Flatukseen singer-songwriter-tyyppisen lauluntekokulttuurin. Karismaattisena esiintyjänä ja lahjakkaana lauluntekijänä Niemisestä tulikin nopeasti yhtyeen keulakuva.
"Daisy Loven" menestyksen jälkeen Finnlevy julkaisi kaksi Jaakko Salon tuottamaa singleä, jotka sisälsivät Flatuksen kappaleita Niemisen esittäminä. Flatus yhtyeenä ei kuitenkaan ollut näillä julkaisuilla mukana, vaan taustalla soittivat studiomuusikot. Etenkin fanien parissa levisi myös Studio 303:ssa äänitetty ja Jarno "Jabba" Patalan miksaama 13 raidan demo, joka sisälsi keikoilla suosittuja kappaleita. Näitä olivat muun muassa koskettava "Valkoinen kuolema" sekä ajan henkeä hyvin kuvaava "Liikaa Progee", jonka lauloi kitaristi Markku Mutru.
Yhtyeen toiminta hiipui pian tämän jälkeen. Ile Nieminen menehtyi syöpään vuonna 2006 ja Markku Mutru vuonna 2012.
Singlet

Flatus: Daisy Love / Zäppinen (1981)
Nieminen: Kova kundi Stadista / Sininen unelma (1983)
Nieminen: Mä meen minne miellyttää / Laitapuolen tyttö (1984)
Valkoinen kuolema (demo)

Valkoinen kuolema
Gigoloa koppaan
Espanjaan
Liikaa progee
Kyttä
Lady Moon
Lällerö
Landella
Sininen unelma
Kyllä tietä riittää
En lähde Ruotsiin
Daisy Love
Antakaa nuorison olla
Maunula-levy 2016

Maaliskuussa 2016 Stupido Records julkaisi Maunula-levyn, joka sisältää Kärtsy Hatakan kokoaman yhtyeen versioita Flatuksen tuotannosta sekä Tote Hatakan ennen julkaisemattomia kappaleita. Levyn on tuottanut Pave Maijanen ja se on toteutettu osin Maunula-seuran rahoittamana ja osin yhteisörahoituksella.
Aiheesta muualla

Ilkka Niemisen tuotanto Kansalliskirjastossa
Fulham

| Fulham |
| --- | --- |
 Fulhamin palatsi on Lontoon piispan entinen virkarakennus.
Kaupunki:  Lontoo
Muodollinen kreivikunta:  Suur-Lontoo
Lontoon kaupunkipiiri:  Hammersmith and Fulham
Koordinaatit:  51°28′37″N, 0°12′50″W
Lähialueet:  Hammersmith, Kensington, Chelsea, Sands End
 fiFulham 
Fulham on kaupunginosa Lontoon Hammersmith and Fulhamin piirissä. Sitä rajoittaa pohjoisessa Chelsea ja etelässä Thamesjoki. Fulham on Lontoon suosituimpia asuinalueita, ja siellä on Lontoon kalliimpia asuinrakennuksia, vaikka vielä 1700-luvulla kaupunginosa oli tunnettu paikkana, jossa kauppiaat tulivat juomaan, uhkapelaamaan ja asioimaan prostituoiduilla. Fulhamin alueella pelaa kaksi Englannin pääsarjan jalkapallojoukkuetta, Fulham FC ja Chelsea FC. Siellä on myös monia puistoja ja monia tunnettuja ravintoloita.
Aiheesta muualla

Kuvia tai muita tiedostoja aiheesta Fulham Wikimedia Commonsissa
Gouharšad

| Gouharšad> Henkilötiedot |
| --- | --- |
Kuollut: 19. heinäkuuta 1457 Herat
Vanhemmat:  Giat-al-Din Tarkan
Puoliso:  Šahrokh
Lapset:  6
Muut tiedot
Aktiivisena:  1409–1457
Gouharšad (k. 1457) oli Timuridien valtakunnan hallitsija Šahrokhin vaimo. Hänen vaikutusvaltaansa valtakunnassa on pidetty hyvin suurena ja hänet tunnettiin myös taiteiden ja erityisesti arkkitehtuurin mesenaattina.
Elämäkerta

Gouharšadin isä oli Timuridien valtakunnan hallitsija Šahrokhin alainen emiiri Giat-al-Din Tarkan. Gouharšad oli yksi kolmesta Giat-al-Dinin Šahrokhin sukuun naittamastaan tyttärestä. Šahrokh ja Gouharšad menivät naimisiin vuonna 1409.
Šahrokhilla oli toinen vaimo nimeltään Malekat Aga ja tämä oli tšingisidinä eli Tšingis-kaanita polveutuen periaatteessa myös korkea-arvoisempi. Gouharšad oli kuitenkin tästä huolimatta paljon läheisempi miestään. Hän ylläpiti suhteita myös valtakunna eri emiireihin, heidän joukossaan esimerkiksi Gouharšadin kaksi veljeä. Gouharšadin mausoleumi Heratissa on yksi tunnetuimmsita esimerkeistä timuridien ajan arkkitehtuurista Khorasanissa. Gouharšad tunnettiin myös merkittävänä taiteiden mesenaattina ja hän suosi etenkin arkkitehtuuria. Tämä näkyi esimerkiksi kukoistavassa pääkaupunki Heratissa. Sen ohella hän rakennutti myös esimerkiksi moskeijan Mašhadissa.
Gouharšadin vaikutusvaltaa valtakunnan politiikassa on pidetty hyvin suurena. Hän ja Šahrokh saivat keskenään kolme tytärtä ja kolme poikaa. Gouharšad suosi valtakunnan hallitsijan seuraajana pojanpoikaansa Ala al-Dawla bin Baysongoria. Tämä herätti tietyissä piireissä myös närää. Šahrokh kuoli vuonna 1447 ja Gouharšad ryhtyi toimiin rauhoittaakseen uhkaavan sekasorron. Hän toimi pitkään käytännössä valtakunnan tosiasiallisena hallitsijana. Eri emiirit sotivat keskenään Tarkan-emiirien asettuessa Gouharšadin puolelle. Lopulta kuitenkin yksi kilpailevista timuridihallitsijoista Sultan Abu Sa'id valtasi Heratin 19. heinäkuuta 1457. Gouharšad jäi hnen vangikseen. Koska Abu Sa'id ei uskonut Tarkan-emiirien alistuvan Gouharšadin ollessa vielä elossa, hän antoi teloituttaa hänet.